- Hindi News
- National
- जिला पंचायत व जिला अस्पताल में लगाए 14 लाख के 2 वाटर एटीएम, दोनों से निकल रहा गरम पानी
जिला पंचायत व जिला अस्पताल में लगाए 14 लाख के 2 वाटर एटीएम, दोनों से निकल रहा गरम पानी
भास्कर न्यूज | जांजगीर / चांपा
एक रुपए में एक लीटर ठंडा पानी देने जिला अस्पताल व जिला पंचायत परिसर में लगे वाटर एटीएम में लोगों को ठंडा पानी नहीं मिल रहा है। 14 लाख रुपए खर्च के बाद भी लोगों को गर्म पानी मिल रहा है। गर्मी की शुरूआत हो चुकी है ऐसे में गर्म पानी होने के कारण लोग इसका उपयोग नहीं कर पा रहे हैं। लोगों को ठंडे पानी के लिए होटलों में भटकना पड़ रहा है।
जिला अस्पताल और जिला पंचायत ऐसी जगह हैं जहां बारहों माह बड़ी संख्या में लोगों का आना-जाना रहता है। दोनों स्थानों पर दो साल पहले हसदेव नीर के नाम से 14 लाख रुपए की लागत से वाटर एटीएम लगाया गया है। इसमें एक रुपए का सिक्का डालने से एक लीटर ठंडा व सामान्य पानी मिलना है लेकिन बारहों माह इनमें लोगों को सामान्य पानी ही मिलता है। ठंडे पानी के लिए वाटर एटीएम में कूलिंग सिस्टम भी लगाना था जिसे आज तक नहीं लगाया जा सका है।। बाकी दिनों में तो लोग सामान्य पानी जैसे तैसे पी लेते हैं लेकिन गर्मी के दिनों में चाहकर भी गर्म पानी नहीं पी पाते। पिछले साल भी ऐसी ही स्थिति थी। गर्मी बढ़ने लगी है। वहीं वाटर एटीएम मापदंड के अनुरूप पानी देने में सक्षम नजर नहीं आ रही हैं। गर्मी बढ़ने के साथ ठंडे पानी की आस में लोग वाटर एटीएम तक पहुंच रहे हैं, लेकिन मशीन से गरम पानी निकलने से लोग इस सुविधा से नाखुश हैं।
जरूरमंदों को महंगा पानी पीना मजबूरी
हसदेव नीर एटीएम से ठंडा पानी तो मिल नहीं रहा अधिकारी भी इस ओर ध्यान नहीं दे रहे हैं। ऐसे में लोगों को ठंडे पानी के लिए 15 से 20 रुपए खर्च करना पड़ रहा है। अस्पताल आने वाले गरीब परिवार के लोगों को सर्वाधिक परेशानी हो रही है।
वाटर एटीएम से गरम पानी निकलने की जानकारी नहीं है। यदि ऐसी कोई बात होगी, तो संबंधित कंपनी के माध्यम से सुधरवाया जाएगा। गर्मी के दिनों में लोगों को पीने के पानी के लिए भटकना नहीं पड़ेगा। अजीत वसंत, सीईओ, जिपं जांजगीर.चांपा
कूलिंग सिस्टम लगाने चाहिए 2 लाख,फंड नहीं
पिछले साल की तरह इस बार भी जिला अस्पताल में लोगों को 1 रुपए में ठंडा पानी नसीब नहीं होगा। ठंडे पानी के लिए वाटर एटीएम में कूलिंग सिस्टम लगाना होगा, फ्रिजर लगाने के लिए अस्पताल प्रबंधन को 2 लाख रुपए चाहिए, इस्टीमेट भी बना लिया गया है, लेकिन जीवनदीप समिति में इतना फंड नहीं है। इस वजह से सिस्टम नहीं लग पाएगा।
वाटर एटीएम में कूलिंग सिस्टम लगाने 2 लाख रुपए का इस्टीमेट बनाया है। फंड नहीं है जीवन दीप समिति द्वारा व्यवस्था की जाएगी। पानी कम निकलने की जानकारी नहीं है। इस बारे में इंजीनियर को सूचना दी गई है। डॉ. बीएस चंदेल, सीएस, जिला अस्पताल
झूठी वाहवाही लूटने करा दिया लोकार्पण
इतनी बड़ी राशि खर्च कर बनाई गई वाटर एटमी गर्मी के मौसम में बेकार है, जबकि इसी समय इसकी उपयोगिता अधिक है। जिम्मेदारों ने कुलिंग सिस्टम लगाए बिना ही वाहवाही लूटने के चक्कर में सीएम से इसका लोकार्पण भी करा दिया है। लोकार्पण के बाद इस सिस्टम में कुलिंग सिस्टम लगाने की किसी ने पहल ही नहीं की है।
tgl_Latn sot_Latn awa_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva